钦定古今图书集成/明伦汇编/氏族典/第106卷 > 裴寰
## 钦定古今图书集成/明伦汇编/氏族典/第106卷 > 裴寰

按《唐书裴度传》：“宣徽五坊小使，方秋阅鹰狗，所至挠
官司，厚得饷谢乃去。下邽令裴寰，才吏也，不为礼，因
构寰出丑言，送诏狱，当大不恭。宰相武元衡婉辞诤，
帝怒未置。度见延英，言寰无辜。帝恚曰：‘寰诚无罪，杖
小使；小使无罪，且杖寰’。度曰：‘责若此固宜，第寰为令
惜陛下，百姓，安可罪’？帝色霁，乃释寰。”